my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my en my en my my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
Tuesday, March 01 2016 00:00
Rate this item
ကမ္ဘာ့ပင်လယ်ရေမျက်နှာပြင်မြင့်တက်နေမှုကြောင့် လာမည့်ဆယ်စုနှစ် ကာလအတွင်း နယူးယောက်မှ ရှန်ဟိုင်းအထိ စီးပွားရေးဆိုင်ရာဆုံး ရှုံးထိခိုက်မှုများ ကြီးကြီးမားမားကြုံတွေ့ရမည်ဟု သိပ္ပံပညာရှင်များ က ပြောကြားလိုက်သည့်သတင်းဖတ်ရသည်။
သို့ဖြစ်ရာ သက်ဆိုင်ရာ တိုင်း နိုင်ငံများက ကြိုတင်ကာကွယ်မှုများ လုပ်ဆောင်ကြရပေဦးမည်။ ကမ္ဘာ့ရာသီ ဥတုပြောင်းလဲမှုကြောင့် လေမုန်တိုင်းတိုက်ခတ်ခြင်း၊ ငလျင်လှုပ်ခြင်း၊ ရေ ကြီးခြင်း၊ မြေပြိုခြင်းစသည့် ဘေးအန္တရာယ်များသည်မဖြစ်မီ ကြိုတင်ခန့်မှန်းရ မလွယ်သော်လည်းဖြစ်ပြီဆိုလျှင် ဆုံးရှုံးမှုပမာဏကြီးမားလှသည်ကိုတွေ့နိုင် ပေသည်။ ထို့ကြောင့် ပညာရှင်များ၏ သတိပေးချက်များကို လျစ်လျူရှု၍ မရနိုင်ပေ။
ပညာရှင်ဆိုသည်ကသူတို့၏ လေ့လာတွေ့ရှိချက်၊ စူးစမ်းချက်များကို ခန့်မှန်းတွက်ချက် ထုတ်ဖော်ပြောကြားပေးသည့်အလုပ်ကို လုပ်နေသူများဟု ယေဘုယျဆိုနိုင်သည်။ သူတို့ကြောင့်ပင် အနာဂတ်တွင် ဘာဖြစ်မည်ကို ကြို တင်တွက်ဆမှုများ ပြုလုပ်လာနိုင်ကြခြင်းဖြစ်သည်။ နယ်ပယ်အသီးသီးတွင် သက်ဆိုင်ရာ နိုင်ငံရေး၊ စီးပွားရေး၊ သဘာဝဘေးနှင့် စကြဝဠာအတွင်းရှိ လက်လှမ်းမှီသမျှ နယ်ပယ်ရပ်အသီးသီးအတွက် ယခုကဲ့သို့သူတို့၏ ကြိုတင် ခန့်မှန်း ဟောကိန်းထုတ်မှုများကြောင့် စီမံကိန်းများချမှတ်နိုင်ခဲ့ကြသည်။ ဈေးကွက်ချဲ့ထွင်မှုများပြုလုပ်လာနိုင်ကြသည်။ နည်းပညာသစ်များကို ထုတ် လုပ်လာနိုင်ခဲ့ကြသည်။ လကမ္ဘာသို့ ခြေချနိုင်ခဲ့ကြသည်။ လူနေမှုဘဝများကို ပိုမိုသက်သောင့်သက်သာဖြစ်စေခဲ့သည်။ သဘာဝဘေးအန္တရာယ်များကိုဇက် ကြိုးထိုးနိုင်ခဲ့ကြသည်။
ဥပမာတစ်ခုအနေဖြင့်ပြရမည်ဆိုပါက ဒုတိယကမ္ဘာစစ်ကို အမေရိကန် က ဂျပန်၏မြို့ကြီးနှစ်ခုအပေါ်သို့ အဏုမြူဗုံးကြဲချလိုက်ပြီး ကမ္ဘာစစ်ကြီးကို ရပ်တန့်စေနိုင်ခဲ့သည်ကိုတွေ့ရသည်။ ယင်းဖြစ်ရပ်ကိုပင် အခြားတစ်ဖက်မှ ကြည့်ပါက ဒုတိယကမ္ဘာစစ်ကြီးကို ဂျာမနီမှအမေရိကန်သို့ ခေါ်ဆောင်လာ ခဲ့သည့် သိပ္ပံပညာရှင်များက အဆုံးသတ်ပေးခဲ့ခြင်းဖြစ်သည်ဟု ဆိုနိုင်ပါသေး သည်။ အကြောင်းမှာ ဒုတိယကမ္ဘာစစ်တွင် ဂျပန်နိုင်ငံအပေါ် ကြဲချခဲ့သည့် အဏုမြူဗုံးနှစ်လုံးကို ဂျာမနီမှခေါ်ဆောင်လာခဲ့သည့် သိပ္ပံပညာရှင်များက တီထွင်ဖန်တီးထုတ်လုပ်နိုင်ခဲ့ခြင်းကြောင့်ဖြစ်ပါသည်။ အလားတူပင် ရေနွေး ငွေ့စက်ခေါင်းတီထွင်နိုင်ခဲ့မှု၊ ကြေးနန်းစက်နှင့် တယ်လီဖုန်းတီထွင်နိုင်ခဲ့မှု၊ လေယာဉ်ပျံတီထွင်နိုင်ခဲ့မှု၊ လျှပ်စစ်ရှာဖွေတွေ့ရှိမှုများမှသည် ယနေ့မျက်မှောက်ကမ္ဘာ့လူသားထုကြီးအတွက်မရှိမဖြစ် အရေးပါလာနေသည့် ဆက် သွယ်ရေးနည်းပညာပေါက်ကွဲမှုကြီးများက ရုပ်ဝတ္ထုပစ္စည်းတိုးတက်မှုကို အကြီး အကျယ်ပြောင်းလဲစေခဲ့သည်ကိုတွေ့ရသည်။ အလားတူစိတ်ယဉ်ကျေးမှုနယ် ပယ်ကိုပြောင်းလဲစေခဲ့သည့် ဝိဇ္ဇာရပ်ဆိုင်ရာပညာရှင်ကြီးများလည်း ပါဝင်ခဲ့ ကြပေသည်။
ထိုကဲ့သို့သော ပညာရှင်ကြီးများသည် ကမ္ဘာ့သမိုင်းစာမျက်နှာထက် တွင် ထိုက်ထိုက်တန်တန်နေရာပေးဂုဏ်ပြုခြင်းခံခဲ့ရသည်ကိုလည်း တွေ့ရ ပေသည်။ ထိုသမိုင်းများသည် ဖျောက်ဖျက်ပစ်ရမည့်အရာများလည်း မဟုတ် ပေ။ ထို့ပြင်မှားယွင်းသော သမိုင်းများလည်းမဖြစ်ရန်လိုပေသည်။ မှားယွင်း နေပါက အမှန်သို့ရောက်အောင် ပြန်လည်ပြင်ဆင်၍ပင်ပေးရမည့်တာဝန် သည် ယနေ့မျက်မှောက်ပြုနေသူတို့တွင်ရှိပေသည်။
မိမိတို့နိုင်ငံတွင် ထိုသို့သော နယ်ပယ်ရပ်အသီးသီးမှ ပညာရှင်ကြီးများ ၏ သမိုင်းများ၊ ဖြစ်ရပ်များတွင် ထိမ်ချန်ထားခံရခြင်းများ၊ ဖျောက်ဖျက်ခံရမှု များ၊ နေရာပေးမခံရမှုများရှိနေနိုင်ပေသည်။ အကြောင်းမှာ ပညာရှင်များကို ပညာရှင်များဟု အသိအမှတ်ပြုတန်ဖိုးထား နေရာပေးခံရမှုများနည်းပါးခဲ့ ခြင်းကြောင့်ဖြစ်သည်။ အကြောင်းမှာ ဆင်းရဲတွင်းနက်သော တိုင်းပြည်များ တွင် ဆင်းရဲရခြင်းအကြောင်းရင်းတစ်ချက်မှာ ပညာရှင်များကို အသုံးမချခြင်း က တစ်ချက်ဖြစ်ပေသည်။ သို့ဖြစ်ရာ လာမည့်ကာလများတွင် ပညာရှင်များ ကို ပညာရှင်မှန်းသိကာ ထိုသူတို့အား နေရာမှန်လူမှန် အသုံးချခြင်းအားဖြင့် တိုင်းပြည်ဖွံ့ဖြိုးရေးကို ဆောင်ရွက်နိုင်ပါစေကြောင်း ဒီမိုကရေစီတူဒေးက သုံးသပ်ဖော်ပြအပ်ပေသည်။
အယ်ဒီတာ (ဖေဖော်ဝါရီ ၂၉၊ ၂၀၁၆)
Read 821 times
Published in အယ်ဒီတာ့အာဘော်
Tagged under
ပညာရှင်များ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook